CELEX: 62011TN0608
Language: lv
Date: 2011-11-30 00:00:00
Title: Lieta T-608/11: Prasība, kas celta 2011. gada 30. novembrī — Beifa Group /ITSB — Schwan-Stabilo Schwanhäußer (Rakstāmlietas)

4.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 32/32
            
         Prasība, kas celta 2011. gada 30. novembrī — Beifa Group/ITSB — Schwan-Stabilo Schwanhäußer (Rakstāmlietas)
   (Lieta T-608/11)
   2012/C 32/67
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Beifa Group Co. Ltd (agrāk — Ningbo Beifa Group Co. Ltd) (Zhejiang, Ķīna) (pārstāvji — R. Davis, Barrister, un N. Cordell, Solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Schwan-Stabilo Schwanhäußer GmbH & Co. KG (Heroldsberg, Vācija)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju trešās padomes 2011. gada 9. augusta lēmumu lietā R 1838/2010-3 un
            
         
               —
            
            
               piespriest atbildētājam segt savus un atlīdzināt prasītājas tiesāšanās izdevumus.
            
         
      Pamati un galvenie argumenti
   
   
      Reģistrēts Kopienas dizainparaugs, par kuru iesniegts pieteikums par spēkā neesamības atzīšanu: dizainparaugs precēm “rakstāmlietas” — reģistrēts Kopienas dizainparaugs Nr. 352315-0007
   
      Kopienas dizainparauga īpašniece: prasītāja
   
      Lietas dalībniece, kas lūdz atzīt Kopienas dizainparaugu par spēkā neesošu: otra procesa ITSB Apelāciju padomē dalībniece
   
      Pieteikuma par spēkā neesamības atzīšanu pamatojums: Vācijas grafiskas preču zīmes, kurā attēlota rakstāmlieta, reģistrācija Nr. 30045470.8 attiecībā uz precēm, kas ietilpst 16. klasē; Vācijas grafiskas preču zīmes, kurā attēlota rakstāmlieta, reģistrācija Nr. 936051 attiecībā uz precēm, kas ietilpst 16. klasē; Vācijas trīsdimensiju preču zīmes, kurā attēlota rakstāmlieta, reģistrācija Nr. 2911311 attiecībā uz precēm, kas ietilpst 16. klasē; starptautiskā grafiskas preču zīmes, kurā attēlota rakstāmlieta, reģistrācija Nr. 936051 attiecībā uz precēm, kas ietilpst 16. klasē; starptautiskā grafiskas preču zīmes, kurā attēlota rakstāmlieta, reģistrācija Nr. 418036 attiecībā uz precēm, kas ietilpst 16. klasē
   
      Anulēšanas nodaļas lēmums: apstrīdēto reģistrēto Kopienas dizainparaugu atzīt par spēkā neesošu
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas (EK) Nr. 6/2002 61. panta 6. punkta pārkāpums, jo Apelāciju padome esot veikusi nepieļaujamu atkārtotu izskatīšanu. Padomes Regulas Nr. 6/2002 62. panta pārkāpums, jo Apelāciju padome esot i) pārkāpusi šajā pantā ietvertos pamatprincipus ar veidu, kādā tā piemērojusi pasākumus, kas nepieciešami, lai izpildītu Vispārējās tiesas nolēmumu, un ii) kļūdaini piemērojusi pārbaudes kritērijus gan attiecībā uz Regulas par Kopienas dizainparaugiem 25. panta 1. punkta b) apakšpunktu, gan tās 25. panta 1. punkta e) apakšpunktu. Padomes Regulas Nr. 6/2002 25. panta 1. punkta e) apakšpunkta pārkāpums, jo Apelāciju padome i) esot piemērojusi nepareizus pārbaudes kritērijus, lai noteiktu, vai izpildīts nosacījums par preču zīmes “izmantošanu” reģistrētajā Kopienas dizainparaugā, ii) neesot pārbaudījusi preču zīmju izmantošanas faktu gan atbilstoši Regulas par Kopienas dizainparaugiem 25. panta 1. punkta e) apakšpunktam, gan atbilstoši Vācijas valsts tiesībām un iii) esot nepareizi piemērojusi pārbaudes kritērijus attiecībā uz tiesībām nepieļaut izmantošanu. Padomes Regulas Nr. 6/2002 25. panta 1. punkta b) apakšpunkta pārkāpums, jo Apelāciju padome esot nepareizi izvērtējusi informēta lietotāja iezīmes un veidu un metodi, kas jāpiemēro kopējā iespaida izvērtēšanai